**Z á p i s n i c a**

**zo zasadnutia Rady školy pri ZŠ s MŠ, Školská 1575, Hriňová**

**Dátum: 27.06.2022 o 17:00 hod.**

**Prítomní:** podľa priloženej prezenčnej listiny

**Ospravedlnení:** ICLic. Štefan Gálik

Mgr. Marián Ďurica

**Hostia:** Mgr. Emília Trebulová - riaditeľka ZŠ s MŠ Hriňová

**Program:**

1. Otvorenie

2. Voľba podpredsedu RŠ a tajomníka RŠ

3. Prerokovanie a schválenie Štatútu RŠ na nasledujúce obdobie

4. Správa o výchovno-vzdelávacej činnosti za školský rok 2021/2022

5. Návrh a schválenie plánu zasadnutí na rok 2022

6. Prijatie uznesení

7. Rôzne

8. Záver

1. Otvorenie:

Všetkých prítomných členov privítala predsedníčka RŠ Mgr. Mária Fabriková. Všetkých prítomných oboznámila s programom, konštatovala, že sme uznášania schopní a zasadnutie aj viedla.

2. Voľba podpredsedu a tajomníka RŠ

Na začiatku zasadnutia RŠ sa konali voľby podpredsedu a tajomníka RŠ. Predsedníčka RŠ navrhla za podpredsedu RŠ Mgr. Martina Klimenta a za tajomníčku RŠ Mgr. Evu Malčekovú. Všetci prítomní členovia sa hlasovaním vyjadrili k predloženým návrhom.

Voľba predsedu RŠ – Mgr. Martin Kliment:

Hlasovanie: za - všetci prítomní

proti - 0

zdržal sa – 0

Voľba tajomníka RŠ – Mgr. Eva Malčeková:

Hlasovanie: za - všetci prítomní

proti - 0

zdržal sa – 0

Voľby prebehli v súlade so Štatútom RŠ.

3. Prerokovanie a schválenie Štatútu RŠ na nasledujúce obdobie

K Štatútu Rady školy schváleného dňa 23.01.2017 boli vznesené dve pripomienky:

- Čl. 15. Pravidlá rokovania RŠ, bod 7. - ,,v termíne 3 dni pred zasadnutím a vopred dohodnutým spôsobom“ nahradiť „v termíne 7 kalendárnych dní pred zasadnutím a vopred dohodnutým spôsobom“. Ako vopred dohodnutý spôsob - prítomní členovia súhlasili s emailovou komunikáciou.

- Čl. 8. Voľba predsedu RŠ, bod 1. – „hlasovaním nadpolovičnou väčšinou členov RŠ zvolí predsedu RŠ.“ nahradiť „hlasovaním nadpolovičnou väčšinou všetkých členov RŠ zvolí predsedu RŠ.“

Prebehlo hlasovanie za navrhované zmeny:

Hlasovanie: za - všetci prítomní

proti - 0

zdržal sa – 0

4. Správa o výchovno-vzdelávacej činnosti za školský rok 2021/2022

Predsedníčka RŠ Mgr. Mária Fabriková prizvala na zasadnutie pani riaditeľku Mgr, Emíliu Trebulovú, ktorá prítomných oboznámila s výsledkami výchovno-vzdelávacej činnosti za školský rok 2021/2022. Podala nasledovné informácie:

- v druhom polroku sa zvýšil počet žiakov o 10 oproti septembru 2021, do konca školského roka 5 z týchto žiakov odišlo, takže piati pravdepodobne ostávajú v ZŠ s MŠ Hriňová aj v ďalšom školskom roku

- končilo 405 žiakov, dvaja sú v zahraničí, jedno dieťa vzdelávané doma

- neprospelo 5 žiakov

- s vyznamenaním prospelo 164 žiakov, PVD – 80 žiakov, prospelo 122 žiakov

- správanie, v porovnaní s ostatnými rokmi zlepšenie, pokarhanie triednym učiteľom - 12 žiakov, pokarhanie riaditeľom školy – 4 žiaci, znížená známka zo správania – 4 žiaci. Pochvala triednym učiteľom - 40 žiakov 1. stupeň, 33 žiakov 2. stupeň, 3 žiaci špeciálnych tried. Pochvala riaditeľom školy – 96 žiakov.

- informácie ohľadom dochádzky nie sú ešte zosumarizované.

Pani riaditeľka ocenila vyučujúcich, že sa úprimne snažili kvalitne pracovať aj v sťažených podmienkach (dištančné vzdelávanie počas pandémie Covid - 19).

5. Návrh a schválenie plánu zasadnutí na rok 2022

Ďalšie stretnutie RŠ bolo navrhnuté a odsúhlasené členmi RŠ, určil sa termín na 19. septembra 2022. Členovia rady sa dohodli, že na tomto stretnutí si určia ďalší plán zasadnutí RŠ.

6. Prijatie uznesení

Uznesenia z riadneho zasadnutia RŠ:

- Rada školy schválila Štatút Rady školy 2022

- Rada školy schválila zmeny v Štatúte Rady školy v Čl. 8 a v Čl. 15

- Rada školy vzala na vedomie správu o výchovno-vzdelávacej činnosti za školský rok 2021/2022

- Rada školy berie na vedomie plán zasadnutí RŠ do konca roka 2022.

7. Rôzne

- predsedníčka RŠ informovala o tom, že na webovú stránku školy uviedla členov RŠ a ich emailové adresy, aby ich mohli rodičia v prípade záujmu kontaktovať, s čím členovia RŠ súhlasili

- pani riaditeľka podala stručné informácie o dôležitosti dodržiavať GDPR

- Ing. Roman Gombala predniesol podnety, ktoré dostal od rodičov:

* či sa bude vyučovať na 2. stupni matematika Hejného metódou – Mgr. Mária Fabriková informáciu preverila a zistila, že 5. – 6. ročník sa bude touto metódou učiť, teraz sa objednávajú nové učebnice
* návrh, aby bol triedny učiteľ na 1. stupni triednym maximálne dva roky – prebehla diskusia medzi členmi RŠ, pani riaditeľka Mgr. E. Trebulová a predsedníčka Mgr. M. Fabriková nás informovali o tom, že sa o tom už diskutovalo, avšak triedne učiteľky na 1. stupni si pravdepodobne chcú viesť deti štyri roky, zodpovedajú za kvalitu vzdelávania, zodpovedajú za to, ako ich pripravili pri prechode na druhý stupeň.
* či by mohli byť v našej škole šatne – bola to téma mnohých porád, škola na to však nie je priestorovo prispôsobená
* či bude náhradný termín školy v prírode, plaveckého výcviku , ktoré sa nezrealizovali z dôvodu pandémie Covid – 19 - pani riaditeľka vyjadrila stanovisko, že v prípade vhodných podmienok bude súhlasiť s realizáciou nezrealizovaných akcií v prípade pretrvávajúceho záujmu
* Nespokojnosť, že učiteľ/ia komunikoval/i o školských záležitostiach so žiakmi cez FB – pani riaditeľka jednoznačne vyjadrila postoj, že komunikáciu cez FB zakázala a všetko potrebné je odkomunikovateľné cez edupage
* Elektronické žiacke knihy, elektronické triedne knihy – prebehla diskusia o možnosti to zrealizovať, stanovisko je, že budúci školský rok sa určite EŽK a ETK nebudú realizovať, škola nemá adekvátne materiálno-technické zabezpečenie a finančne je to v aktuálnej situácii náročné (napr. v každej triede nie je PC).

8. Záver

Predsedníčka Mgr. Mária Fabriková poďakovala členom RŠ a hosťovi Mgr. Emílii Trebulovej za účasť.

V Hriňovej, dňa 01.07.2022

................................................. ..................................................

Zapísala : Mgr. Eva Malčeková Mgr. Mária Fabriková